钦定古今图书集成/理学汇编/学行典/第247卷 > 冯士衡
## 钦定古今图书集成/理学汇编/学行典/第247卷 > 冯士衡

按《青州府志》：“冯士衡，字宗远，益都人。少岐颖端重，淹
通经史，耻为俗学，九入省闱弗售。以贡令湖州之孝
丰，邑称善治。邑好讼，衡政清刑简，免其科罚，逾年邑
大治。俗溺女，衡用苏文忠法，尽革其旧习。岁暮，宿嘉
兴郭外，值夜大风，舟尽颠覆。衡令曰：‘救一命者，重给
之赏’。于是长年争先往救，商贾七人皆得活，衡赏之”，
尽箧中金。尝建儒学高阁曰“奎光”，自是士人多捷去。
捐除山饷四千金，而里社始得休息。居官凡七年，拟
大用未果。归。事父最孝，抚子侄辈最慈，勤学问，多著
述。子溥，以翰苑官大学士，德业文章擅海内，人以为
厚德之报云。